GiliGold/VAD_KnessetCorpus huggingface dataset:
חיים כץ: היום מה אנחנו אוכלים?
אורלי לוי אבקסיס: הבן שלי אומר "תרנגול", כשאנחנו אוכלים עוף, בקר וכדומה, בסופו של דבר אנחנו אוכלים את מה שאנחנו מאכילים את אותם בעלי חיים, ויש לזה השלכה ישירה, כך מסתבר לפחות, הן על הבריאות וגם על הסתבכויות כאלה ואחרות.
אורלי לוי אבקסיס: הצעת החוק הזו בעצם באה לפקח על כל התהליך מראשיתו ועד סופו ואני באמת מברכת על כך.
אורלי לוי אבקסיס: השאלה שעולה פה היא באמת איך אנחנו דואגים שעל הדרך אנחנו לא באמת מקשים על אותם החקלאים בכל מיני תקנות שהם לא יוכלו לעמוד, מן הסתם כמו שציין פה חבר הכנסת וקנין, שאם הוא מקבל את זה ארוז ומגיע ישר למסוע והוא לא יודע אפילו מה התרכובת בפנים אבל זו תרכובת שמאושרת על ידי משרד החקלאות, אז אולי באמת הכתובת צריכה להיות לא החקלאי אלא באמת אותם מכונים.
חיים כץ: הסירי דאגה מלבך.
אורלי לוי אבקסיס: כי אני לא רוצה לראות את הענף קורס.
מיקי רוזנטל: לא, אנחנו נשמור על החקלאים, בוועדה הזאת שומרים על החקלאים.
חיים כץ: הסירי דאגה מליבך, למה את מודאגת?
אורלי לוי אבקסיס: אני לא מודאגת אני פשוט מעלה את הדברים.
אורלי לוי אבקסיס: חיים, אתה יודע שאני בוועדה הזאת בטוחה שדברים יוצאים הרבה יותר טוב ממה שהם נכנסים.
אורלי לוי אבקסיס: אבל המטרה פה של משרד החקלאות היא באמת מטרה מבורכת וצריך לראות איך גם משרד הבריאות לוקח יחד.
אורלי לוי אבקסיס: בואו לא נשכח שמה שהיה עם הדגים אז בעמק המעיינות, שבסוף בהחלטה גורפת בגלל פדיחה של מקום אחד כל המגדלים נאלצו להשמיד באמת הרבה ממלאי הדגה שלהם, כולם יצאו נפסדים, המחיר עלה ואת הכסף הזה אחרי באמת הרבה שנים של התדיינות בבתי המשפט, בסוף נאלצו להחזיר לאותם חקלאים ולפצות אותם.
חיים כץ: שמעתי היום ברדיו בדרכי לפה, זה היה מוקדם בבוקר, בסביבות 06:30, שמעתי בתוכנית שעכשיו הם דנים בפיצוי החקלאים 20 שנה רטרואקטיבית, משנת 92', 21 שנה.
חיים כץ: פיצויי חקלאים על נזקי טבע שהיו.
חיים כץ: וואלה, אפשר להשתגע.
אורלי לוי אבקסיס: לכן אני אומרת, הנושא הזה צריך להימנע מכך שבאמת אחרי המון שנים אנחנו נצטרך לתקן, ולכן פה אני בטוחה שגם זה יעשה, גם בהידברות, גם בצורה מבוקרת בהליכה תוך כדי תנועה, כי לבוא ביום אחד ולכפות את החוק כפי שהוא עם כל הרעיון הטוב שבו, אני חושבת שזה קצת כבר מדי, יש לשמוע גם את הדעה של כולם.
חיים כץ: אף אחד לא מתכוון לכפות ולא ביום אחד, חכי בסבלנות.
אורלי לוי אבקסיס: חיים, יש דברים שצריכים להיאמר לפרוטוקול.
חיים כץ: שלא ישתמע שמישהו התכוון.
אורלי לוי אבקסיס: לא, לא התכוונו לכך.
אורלי לוי אבקסיס: ולכן אני אומרת, צריך לשמוע את כל הנוגעים בדבר ובאמת לראות איפה אנחנו שמים את האצבע בטרם ההגעה לצד של החקלאי, לאיציק וחבריו, בעיקר אם אין להם שום יד בהרכבת התערובת והאחסנה שלה.
<אורי נעמתי: מנכ"ל ארגון עובדי הפלחה, אני מייצג את החקלאים שמספקים מזון גס, מזון גס רוצה לומר חציר, קש, תחמיץ וכדומה, לא תערובות.
<אורי נעמתי: חבר הכנסת מיקי רוזנטל שאל אם צריך תוספת תקציב, אז אני אומר לכם, החוק הזה מחייב תוספת תקציב גדולה מאוד, ולמה?
<אורי נעמתי: צריך לבנות מידית בית סוהר לחקלאים.
<אורי נעמתי: אם אנחנו נקרא את החוק הזה כלשונו כל החקלאים במדינת ישראל בטור ילכו לבית סוהר, מחבר הכנסת וקנין ואחריו כולנו.
מיקי רוזנטל: יש לו חסינות.
<אורי נעמתי: בעניין הזה של תערובת יש לו חסינות?
<אורי נעמתי: גמרנו.
חיים כץ: אתה רואה, אז אפשר לבנות כלא יותר קטן.
<אורי נעמתי: אז אפשר להוריד תא אחד.
<אורי נעמתי: בגדול אני רוצה להגיד משהו, הוא דווקא לא שייך לרמי כהן והממשלה הנוכחית כי הטיפול בחוק הזה התחיל לפני כ-4 שנים, 3 שנים.
<אורי נעמתי: אני אמרתי, אני באופן אישי מייצג את כל החקלאים שמייצרים מזון גס, זה בערך חצי ממה שהפרות אוכלות.
אורלי לוי אבקסיס: ומה הם עושים שצריך לשלוח אותם לכלא?
יצחק וקנין: תכף תשמעי.
אורלי לוי אבקסיס: עכשיו הדאגת אותי.
<אורי נעמתי: הדאגתי אותך, זה טוב, אז אני רוצה שתדאגו.
<אורי נעמתי: סעיף עונשין פה בחוק אלה דברים: שנה על זה, שנתיים על זה, חצי שנה על זה, אין פה בכלל דברים אחרים.
אורלי לוי אבקסיס: לא, אני דואגת ממה - - -
חיים כץ: לך הלאה, לך הלאה.
<אורי נעמתי: אני רוצה להגיד משהו.
<אורי נעמתי: דיברתי על הסוף, על בית הכלא, נדבר על ההתחלה.
<אורי נעמתי: החוק הזה קודם כל הוא חוק ראוי, אבל משרד החקלאות, ואני אומר, רמי, לא בימיך, דן בחוק הזה לדעתי במשך שנה וחצי, אולי אפילו שנתיים, מבלי לשמוע את דעתנו, אני מדבר על החקלאים והרפתנים.
חיים כץ: אז אתם תביעו את דעתכם פה.
<אורי נעמתי: אם חושבים שמשפטנים יכולים להוציא מתחת ידיהם חוק שאפשר לעמוד בו אז כולם טועים.
<אורי נעמתי: למזלנו, אנחנו במקרה, אני מוכרח לומר, במקרה מישהו הלשין, אמר לי: תדע לך, אורי, מישהו חופר מתחתך.
<אורי נעמתי: באנו הקמנו קול צעקה ונשמע קולנו, אבל זאת לא הדרך.
<אורי נעמתי: ואני מדבר לעתיד – רמי, שאתה נמצא פה – אם רוצים לעשות חוק בנושאים שקשורים אלינו אנא שבו אתנו מהיום הראשון, יצא דבר הרבה יותר טוב.
<יעל נוי: שלום, אני תזונאית ממכון תערובת "מילובר" ואני כאן בשם גם של לשכת מכוני התערובת.
<יעל נוי: כאחת שמכינה את האוכל שכולנו כאן אוכלים אני חושבת שדבר אחד חסר בחוק.
<יעל נוי: החוק הוא דבר טוב ומאוד חשוב לנו לייצר תערובת תקינה וטובה לבני אדם שיוכלו לאכול את הבשר אבל חסר כאן בוועדה המקצועית, משום מה אין אף נציג של התעשייה.
<יעל נוי: אם אנחנו צריכים להגיע לחוק שכולם יוכלו לעמוד בו חשוב מאוד שיקשיבו ושיהיה נציג, לא רק שבעת הצורך יתייעצו אתנו אלא שאנחנו כנציגים, אנשים שמבינים מה הציבור צריך וגם מבינים מה המכונים והתעשייה מסוגלת לייצר, צריכים שיהיו שם נציגים.
<יעל נוי: תודה.
חיים כץ: את רצית להגיד משהו, בבקשה.
<פנינה אורן: רק להוסיף על כל מה שנאמר, מאחר וכולם מסכימים על חשיבות החוק וזה ברור שיש דברים שהם באחריות ישירה של המגדל ויש דברים שהם באחריות של יצרן המזון, אבל המטרה שלנו פה היא להוריד את רמות המזהמים במזון שאנחנו אוכלים.
<פנינה אורן: אם אנחנו משנה לשנה עושים סקרים ומגלים שיש שאריות של תרופות בביצים או שיש שאריות של קדמיום בשניצל או בבשר, המקור שלו מגיע מהמזון שבעלי החיים אוכלים.
<פנינה אורן: ולכן, אם נוכל להגביר את הפיקוח והאכיפה בכל חוליה וחוליה בשרשרת, לפקח, למצוא את האחריות, אתה כמגדל, מה שנדרש ממך במקרים מסוימים, זה לשמור עקיבות, לדעת לספר לפיקוח ממי קנית את המזון, על מנת שנוכל ללכת אחורה, אם זה למכון התערובת, אם זה למרכז המזון.
<פנינה אורן: אנחנו לא פה עשינו חקיקה בשביל לפתוח עכשיו בתי כלא או להעמיד לדין, אנחנו פה רוצים לדאוג לבריאות הציבור, לבריאות בעלי החיים ורווחתם.
חיים כץ: לפני השחיטה שיהיו בריאים.
חיים כץ: אתה ביקשת, כן.
<ישעיהו פורת: אני יושב-ראש פורום מרכזי מזון בישראל.
<ישעיהו פורת: פורום מרכזי מזון, בקצרה, זה פורום שמאחד את כל מרכזי המזון שמייצרים מזון לפרות, זו ההגדרה.
<ישעיהו פורת: אני רוצה להתייחס: א', אנחנו מברכים גם כן על החוק, אנחנו חושבים שהחוק הוא נכון וטוב ומשפר את איכות החיים פה, ומעבר לזה אני יכול להגיד שיש הידברות שוטפת ביני ובין פנינה שדיברה לפני ואנחנו באמת רואים שיתוף פעולה.
<ישעיהו פורת: עם זאת, יש לי שניים-שלושה דברים שאנחנו במחלוקת וחשוב לנו שהם - - -
חיים כץ: תוכל להגיד אותם כשנקרא את הסעיפים.
<ישעיהו פורת: רק ברמת העיקרון.
חיים כץ: אנחנו נדון על כל סעיף לגופו של עניין ואתה תוכל להגיד, והחוק כנראה לא יצא בדיוק כמו שהוא נכנס, הוא יצא בטח יותר טוב, אנחנו נרפד את התאים של הכלא.
<אורי נעמתי: כבר טוב, וגם לחמם.
חיים כץ: נחמם, נחמם, ועם גנרטורים עצמאיים עם דלק, דו תכליתיים.
<אורי נעמתי: יש עכשיו בית כלא מתפנה בדרום.
חיים כץ: נשים אתכם, אל תדאג, אחד אחד נשים אתכם.
אורלי לוי אבקסיס: הוא עלה 600 מיליון, לא?
<ישעיהו פורת: יש נקודה או שתיים שאני כן רוצה בכל זאת להעלות פה על השולחן ברמה הדקלרטיבית הכללית, כי כאן אנחנו עוסקים היום ברמה הדקלרטיבית.
<ישעיהו פורת: אחד, יש רשימת מזונות שהיא מותרת לשימוש, ואני לא הולך להיכנס לרשימה אבל היום הכנסת המזונות היא פוזיטיבית, זאת אומרת, צריכים להגיד מה מזון מותר, ואנחנו חושבים שזה לא נכון, צריך להגיד מה אסור.
<ישעיהו פורת: זו נקודה אחת שצריכה להעלות על השולחן.
חיים כץ: את זה, דרך אגב, הרווחת, זה כבר שונה.
<ישעיהו פורת: זה כבר שונה?
<ישעיהו פורת: יפה.
חיים כץ: אתה רואה, קולעים לדעת חכמים.
<ישעיהו פורת: כיוונתי לדעת גדולים, אני לא יודע מי זה הגדול אבל כיוונתי.
<ישעיהו פורת: הדבר השני שרציתי להעלות פה – יש עוד דברים אבל עוד שתי נקודות קטנות: אחת, זו נקודה שמדברת על חובת ההוכחה שאתה צדיק.
<ישעיהו פורת: זאת אומרת, על מרכז המזון, אם נמצא אצלו רעלן, ובאופן תיאורטי הוא קנה את כל המזונות במקומות שהם מותרים, הם בעלי היתר, עדיין חובת ההוכחה שהוא היה בסדר היא עליו ולא הפוך.
<ישעיהו פורת: הטענה שלי היא אחרת, היא אומרת: ברמה העקרונית, כל עוד אתה קנית מכל ספק שהוא מותר אתה בחזקת זכאי ולא חובת ההוכחה עליך אלא חובת ההוכחה של האכיפה להוכיח שאתה עשית פה איזו מניפולציה או משהו כזה.
<ישעיהו פורת: זה הדבר השני.
<ישעיהו פורת: והדבר השלישי, זה נאמר לפני ואני רוצה רק לחזק את זה - - -
מיקי רוזנטל: כן, זה מחוזק כבר.
<רחל בורושק: האמת היא שהרוב נאמר ואני לא רוצה לחזור על דברים אבל רק שחלק ממה שפנינה אמרה לא יישאר פתוח, החוק הזה והיוזמה לו, לא נחקק מכיוון שהמזון לבעלי חיים שמוגש היום בארץ הוא מזון מזוהם – כי לתת את הרושם כאילו בביצים יש קדמיום ובכבדים של ההודו אני לא יודעת מה יש, אני חושבת שרוב המזון מיוצר במפעלים ראויים, הם כולם עם HACCP, GMP, או איך שלא קוראים לדברים האלה.
<רחל בורושק: זה נכון שתמיד, בכל תעשייה בשוליים יש עסקים קצת יותר קטנים - - -
חיים כץ: GMP זה מפעל מעבר לרגיל, באיכות מעבר לרגיל, איכותי יותר, אקסטרה.
מיקי רוזנטל: אתם מציגים כאן את החוק הזה כאילו הוא נועד חלילה להגיד שהיצרנים והחקלאים לא בסדר, וזה לא נכון, החוק נועד לתפוס את השוליים.
מיקי רוזנטל: בסופו של דבר מפעם לפעם מוצאים בעלי חיים נגועים ותרופות וכו' והחוק נועד להיאבק לא באנשים הישרים שמתפרנסים מזה, רוב החקלאים.
מיקי רוזנטל: יכול להיות שצריך לשפר אותו אבל לא לזה זה נועד, אל תציגו את זה ככה, זה לא העניין.
אורלי לוי אבקסיס: היה גם מחקר על עודף הורמונים בעופות, זה אמור לפתור גם את זה?
מיקי רוזנטל: אנחנו לא חושדים תעשייה, אף אחד לא חושד.
חיים כץ: מיקי, בוא ניתן להם.
חיים כץ: עד עכשיו הדיון התנהל יפה.
<רחל בורושק: אפשר משפט לסיום, בבקשה?
<רחל בורושק: אני אומרת, בסך הכול כדי לסגור את העניין של החקלאי, גם מה שנאמר, אנחנו נעבור אחר כך, הוא צריך להיות גם כתוב.
<רחל בורושק: סך הכול מה שאנחנו מבקשים כדי שהנושא של החקלאי כדוגמת חבר הכנסת וקנין יהיה סגור, וזה מה שביקשנו מלכתחילה, שיהיה תת סעיף קטן שמגדיר מיהו החקלאי שלא נושא באחריות.
חיים כץ: יהיה, יהיה, מה את דואגת?
חיים כץ: אחרון הדוברים.
חיים כץ: הדיון הזה הולך להסתיים בעוד 6 דקות, מי שלא דיבר עכשיו יוכל לדבר בפעם הבאה, זכותו תישמר.
חיים כץ: יש לנו דיון נוסף שאנחנו רוצים לנסות לגמור במהלך שנת 2014 בחקיקה אבל מאחר והזמנו פה כל כך הרבה אנשים לא רצינו לדחות את הדיון, רצינו לעשות את הסדק הראשוני ולהתחיל אותו.
<אלי גורדון: אנחנו גם כמשרד הבריאות מברכים על החוק הזה, הוא אמור להסדיר את כל אופן השימוש באותו מזון ולהסדיר את רמות מזהמים באותם מזונות מותרים, להסדיר את אופן השימוש של המזון.
<אלי גורדון: ולכן אנחנו בהחלט מברכים על כך, כי בכל שרשרת הפיקוח שאכן קיימת, חבר הכנסת וקנין, להבדיל על פיקוח על עישון, בתחום המזון אכן יש פיקוח, ופיקוח שמשלב כוחות של שני משרדים, משרד החקלאות בPrimary-production ברמת המשק, ומשרד הבריאות, שירות המזון, שמבצע פיקוח בדרכי השיווק, ועל תעשייה ועל מזון מיובא.
<אלי גורדון: אנחנו עושים את מלוא המאמצים בכדי שהמוצרים שמיוצרים ומשווקים בסופו של דבר אכן בטוחים ואיכותיים.
<אלי גורדון: אחת המטרות של כל גורמי פיקוח – כל אחד מאתנו כציבור יודע רק על התקלות בפיקוח אבל לא יודעים שהעבודה השחורה, המאמץ שלה הגדול ביותר הוא במניעה, וכדי למנוע הימצאות של מתכות כבדות, שאריות חומרי הדברה, תרופות, הורמונים וכדו', כן יש צורך בהסדרת חקיקה ולכן אנחנו בהחלט יחד עם משרד החקלאות בעניין הזה.
<אלי גורדון: לעניין של GMP.
<אלי גורדון: GMP זה: Good Manufacturing Practice – מפעל או עסק, ללא תלות אם זה יצרן מזון או יצרן מזון לבעלי חיים, שמיישם מערכות הבטחת איכות ובטיחות.
חיים כץ: שים עוד "V" אחד לפני, שיהיה very good.
חיים כץ: אוקיי, תודה רבה, הישיבה נעולה.
חיים כץ: בוקר טוב, יום רביעי בשבוע, ט"ו בטבת, 18 בדצמבר 2013, אני מתכבד לפתוח את ישיבת ועדת העבודה, הרווחה והבריאות בנושא: תקנות בריאות הציבור (מזון) (שימוש בשמן מינרלי בעת ייצור לחם), צו הפיקוח על מצרכים ושירותים (שמן מינרלי בייצור מזון).
חיים כץ: אדוני ממשרד הבריאות, בוא תסביר לנו.
<אלי גורדון: התקנות האלה באות במקום צו פיקוח על מצרכים ושירותים.
<אלי גורדון: מטרת התקנות להסדיר אופן השימוש של שמן מינרלי שנועד לעזור לתעשייה להשתמש כסיכה למגע של מתכות שהן חלק בלתי נפרד מציוד עם מזון עצמו, במקרה הזה בצק שמיועד לאפייה.
<אלי גורדון: התקנות מסדירות את סוגי השמנים שמותרים לשימוש ואת הרמה המרבית השאריתית שמותרת להישאר במוצר עצמו.
חיים כץ: יש פה מישהו שמתנגד לתקנות האלה?
<עו"ד שרון גוטמן: אנחנו רק מבקשים לתקן את סעיף התחילה ולתת זמן היערכות של שנה.
<עו"ד שרון גוטמן: מאחר ומדובר בשינוי שהוא בעצם מכביד על היצרנים של הלחם אנחנו מבקשים לתת להם זמן היערכות.
<נעה בן שבת: הכבדה על היצרנים מבחינת הורדת האחוז של השמן המינרלי שיכול להישאר בלחם בסוף התהליך וגם מבחינת הסוג של השמן שבו מדובר, שהיום מדובר בכל השמנים המינרליים, עכשיו הורידו את זה לצמיגות גבוהה ובינונית, זאת אומרת, הוציאו משימוש את השמנים בצמיגות הנמוכה.
חיים כץ: אוקיי, תעברי להקראה.
<נעה בן שבת: ועוד הבדל בצו זה שעכשיו מדובר רק בלחם כמשמעותו בתקן שבו מדובר ולא במוצרים אחרים שאליהם התייחס הצו ושהוצאו.
חיים כץ: את מדברת לפרוטוקול, אני מבין שאת מדברת לפרוטוקול?
<נעה בן שבת: נכון, בדיוק.
<נעה בן שבת: "תקנות בריאות הציבור (מזון) (שימוש בשמן מינרלי בעת ייצור לחם), התשע"ד-2013
<נעה בן שבת: הגדרות
<נעה בן שבת: "לחם"- כמשמעותו בת"י 1241 ב"פרק א- עניינים כלליים" סעיף 101 "חלות התקן";
<נעה בן שבת: ""קווים מנחים לשמות קבוצתיים ולמספור בין-לאומי של תוספי מזון" - קווים מנחים של נציבות קודקס אלימנטריוס לשמות קבוצתיים ולמספור בין-לאומי של תוספי מזון, כתיקונם עד שנת 2013" – וכאן מופיעה ההפניה אליה.
<נעה בן שבת: "שמן מינרלי"- תערובת של פחמימנים פרפיניים ונפטניים המתקבלת מנפט גולמי באמצעות תהליכי זיכוך וטיהור שונים, כגון: זיקוק, מיצוי וגיבוש;" – גם פה שיניתם, נכון?
<נעה בן שבת: ההגדרה היא יותר רחבה, אתם לא מוגבלים לשמן פרפין אלא גם לשמנים אחרים מינרליים.
<נעה בן שבת: MINERAL OIL, HIGH VISCOSITY, שמספרו בקובץ המפרטים של תוספי מזון הוא INS No.
<נעה בן שבת: 905a, ובקווים המנחים לשמות קבוצתיים ולמספור בין-לאומי של תוספי מזון, הוא מופיע גם במספר INS No.
<נעה בן שבת: 905d;
<נעה בן שבת: MINERAL OIL, MEDIUM VISCOSITY, שמספרו בקובץ המפרטים של תוספי מזון הוא INS No.
<נעה בן שבת: 905e;
<נעה בן שבת: הגבלת השימוש בשמן מינרלי
<נעה בן שבת: (2) שיעורו של השמן המינרלי אינו עולה על 0.1% ממשקל הלחם.
<נעה בן שבת: הוראות ת"י 1241 שעניינן סוג השמן המינרלי והרמה המרבית השאריתית המותרים יחולו בשינויים כאמור בתקנה 2.
<נעה בן שבת: תחילה 4.
<נעה בן שבת: תחילתן של תקנות אלה שנה מיום פרסומן.
חיים כץ: תודה רבה, מי שבעד ירים את ידו.
חיים כץ: כל חברי הכנסת שנמצאים פה, והם שניים במספר, אישרו את התקנות.
<נעה בן שבת: אנחנו צריכים, אדוני, אחרי שאישרתם את התקנות לבקש לבטל את הצו.
חיים כץ: אוקיי, אז התקנות אושרו על-ידי ועדת העבודה, הרווחה והבריאות כנדרש.
חיים כץ: יחד עם זאת, תקריאי את הצו שאנחנו מבטלים.
<נעה בן שבת: "צו הפיקוח על מצרכים ושירותים (שמן מינרלי בייצור מזון), (ביטול), התשע"ד-2013 בתוקף סמכותי לפי סעיפים 5 ו-15 לחוק הפיקוח על מצרכים ושירותים, התשי"ח-1957, אני מצווה לאמור: ביטול 1.
<נעה בן שבת: צו הפיקוח על מצרכים ושירותים (שמן מינרלי בייצור מזון), התשמ"א-1980 – בטל.
<נעה בן שבת: תחילה 2.
<נעה בן שבת: תחילתו של צו זה ביום תחילתן של תקנות בריאות הציבור (מזון) (שימוש בשמן מינרלי בעת ייצור לחם), התשע"ד-2013.
חיים כץ: גם על זה אנחנו מצביעים?
חיים כץ: מי שבעד ביטול הצו יריד את ידו.
חיים כץ: כל חברי הכנסת – גם אתה, נכון?
חיים כץ: אתה מחליף את מרגי, אז שלושה, צמחנו לשלושה – אישרו את ביטול הצו.
חיים כץ: בוקר טוב, היום יום רביעי בשבוע, ט"ו בטבת, 18 בדצמבר 2013.
חיים כץ: אני מתכבד לפתוח את ישיבת ועדת העבודה, הרווחה והבריאות בנושא: תקנות בריאת הציבור (מזון)(תחליף דבש), התשע"ד-2013, וצו הפיקוח על מצרכים ושירותים (תחליף דבש) (ביטול), התשע"ד-2013.
חיים כץ: כן, גברתי, בואי תסבירי לי.
<נעה בן שבת: אני יכולה להסביר שחוק הפיקוח על מצרכים ושירותים היה צו כזה שאותו אנחנו מבקשים לבטל עכשיו בגלל שהצו ניתן מכוח ההכרזה על שעת חירום ואותו מבקשים לבטל, לכן מנסים לקבוע את ההוראות האלה בתקנות.
<נעה בן שבת: התקנות כוללות הוראות דומות להוראות שהיו קיימות בצו, הן בעצם מנסות למנוע צריכה של מוצר שהוא תחליף דבש, זאת אומרת, גם אם הוסף לו דבש הוא לא באמת דבש, הוא גם לא מוצר דבש, זאת אומרת, דבש שהוסף לו נניח חומר טעם, עלה של חומר, אלא הוא באמת חומר אחר שרק מתחזה להיות דבש.
<נעה בן שבת: בגלל החשש הזה – אולי משרד הבריאות יוכל להרחיב על החששות שעמדו בבסיס הדבר הזה – מוצע גם למנוע ייצור של הדבש ותחליף הדבש באותו מקום ייצור.
<נעה בן שבת: זו הוראה שהיתה קיימת בצו, היה איסור מוחלט, כרגע מוצע לאפשר את הדבר הזה אבל להפריד את המדורים ואת התיעוד לגבי הייצור.
<נעה בן שבת: אדוני, רק אולי אני אציין את נושא הסימון.
<נעה בן שבת: בסימון מוצע שכל מוצר שהוא תחליף דבש לא יהיה עליו ציון של דבש וגם לא מושגים או מילים שדומות לדבש: צוף, כוורת, דונג וכו'.
חיים כץ: שלא יתבלבלו, מאה אחוז.
חיים כץ: משרד הבריאות, מה יש לו להגיד?
<אלי גורדון: אנחנו למעשה יזמנו את התקנות האלה, אנחנו בעד ומבקשים לאשר.
חיים כץ: מאה אחוז, יש פה עוד מישהו שרוצה להגיד משהו?
<נעה בן שבת: אולי תוכלו להסביר את החשש שלכם מהבלבול בין הדבש לתחליף דבש?
<אלי גורדון: אחת המטרות של התקנות האלה היא אכן להסדיר את אופן הסימון בצורה כזו שתאפשר לצרכן לדעת לזהות דבש אמיתי ולהבדיל מוצר שהוא לא דבש.
חיים כץ: מאה אחוז, נעבור להקראה.
<גיל להב: רגע, יש לנו הערות, אנחנו ממועצת הדבש.
<גיל להב: מבחינתנו יש לנו הערה אחת עיקרית, אנחנו צריכים הרי בסופו של דבר שתהיה הבחנה מאוד ברורה בין דבש למשהו שהוא לא דבש, יש לנו קטגוריה אחת שהיא בעצם נופלת פה בין הכיסאות בהגדרה הקיימת.
חיים כץ: היא בעצם או שהיא נופלת בין הכיסאות?
<גיל להב: היא נופלת בין הכיסאות.
חיים כץ: אז זה לא בעצם.
<הרצל אבידור: באופן מעשי.
<גיל להב: לא בעצם, סליחה, אדוני.
<גיל להב: היא לא תחליף דבש אבל אנחנו גם לא רואים אותה כדבש והיא גם לא עומדת בתקן של דבש, ואני מדבר על דבש שהוא כן מיוצר על ידי דבורים אך הוא מיוצר על ידי דבורים שבעצם הזינו אותן בפורמולות.
<גיל להב: יש למשל חברה שנקראת "צוף גלובוס".
חיים כץ: ומה אומר משרד הבריאות?
<גיל להב: אני רק רוצה לסיים, זה מקרה אחד.
חיים כץ: עזוב שניה, מה אומר משרד הבריאות?
<שי חן: הנושא הזה מוסדר בתקן במובן הזה שהתקן אומר:
<שי חן: דבש או מוצר דבש זה "איקס" ו"וואי", שזה אומר: דבש או דבש ששמו לו נגיד איזשהו ענף של רוזמרין, שזה אומר דבש.
<שי חן: אם למשל האכילו, כמו שידידי אמר, את הדבורים בסוכרים לא לפי הפרוטוקולים אז זה לא דבש על פי התקן, גם ככה הנושא מוסדר.
חיים כץ: הדבורים יודעות את הפרוטוקולים?
חיים כץ: הן יודעות שמאכילים אותן לפי הפרוטוקול?
<הרצל אבידור: לא יודעות.
חיים כץ: לא יודעות?
חיים כץ: לא יכול להיות, הן לא מחונכות, אנחנו נעשה סדר בדברים.
<הרצל אבידור: הדבוראים יודעים.
<שי חן: רק להשלים את המשפט בבקשה.
<שי חן: הדבוראים, אם לענות כמובן בצורה רצינית, כמובן יודעים.
חיים כץ: אתם ישבתם אתם?
<שי חן: אנחנו העברנו את ההערות גם אליהם, גם למשרד החקלאות, בזמן.
<שי חן: גם לאור ההערות זה הנוסח, אין שום בעיה עם הנוסח.
חיים כץ: אין שום בעיה מבחינתך.
<שי חן: כן.
<נעה בן שבת: אולי אבל אפשר לפתור את זה גם ברמת הנוסח אם אנחנו אומרים שתחליף דבש הוא מזון שהוא לא דבש או מוצר דבש.
<נעה בן שבת: זאת אומרת, אתה אומר שאותו מוצר שהזכרת הוא לא דבש והוא לא מוצר דבש, והוא דומה בטעמו, במראהו ובתכונותיו לדבש, אז הוא ממילא נכנס פה בהוראה הזאת של תחליף דבש.
<שי חן: בדיוק מה שאנחנו חושבים.
<נעה בן שבת: הוא נכנס ממש בהגדרה של תחליף דבש.
<גיל להב: לא, ההגדרה מדברת על מוצר שלא יוצר על ידי דבורים.
<נעה בן שבת: לא, היא לא דורשת את זה.
<גיל להב: "שאינו ניתן כולו על ידי דבורים"?
<נעה בן שבת: אתה רואה את הנוסח שמונח עכשיו על שולחן הוועדה?
<גיל להב: עשיתם "שמתקיים בו אחד מאלה"?
<נעה בן שבת: נכון, כחלופה.
<גיל להב: אבל למה לא לבוא ולהגיד בצורה ברורה: מוצר שלא עומד בתקן ושמתקיימת בו אחת החלופות.
חיים כץ: זה מובן?
<נעה בן שבת: אני חושבת שזה אומר שזה לא דבש או מוצר דבש לפי התקן.
חיים כץ: זה מובן ממה שכתוב שם?
<גיל להב: לא, כל מה שאנחנו רוצים זה תיקון מאוד פשוט באמת, שיבואו ויגידו: מוצר שהוא לא עומד בתקן ושמתקיים בו אחד מאלה.
<נעה בן שבת: אז בוא תראה, זה בדיוק מה שכתוב.
<נעה בן שבת: תסתכל רגע על הנוסח שבפניך: "תחליף דבש" – מזון מן המפורטים להלן, שאינו דבש או מוצר דבש" – הדבש ומוצר דבש כמשמעותם בתקן ישראלי דבש – "והוא מוצר שמתקיים בו אחד מאלה: אינו ניתן כולו על ידי דבורים...; דומה במראהו או בטעמו או בתכונותיו לדבש; עקב מראהו, טעמו או תכונותיו הוא עשוי לשמש במקום דבש.
<נעה בן שבת: " אז אחד מהם בוודאי מתקיים פה.
חיים כץ: אוקיי, מאה אחוז, תודה רבה, תעברי להקראה.
<נעה בן שבת: "תקנות בריאות הציבור (מזון) (תחליף דבש), התשע"ד-2013 בתוקף הסמכות לפי סעיף 3 לפקודת בריאות הציבור (מזון)[נוסח חדש], התשמ"ג-1983 שנטלתי לעצמי לפי סעיף 34 לחוק יסוד: הממשלה ובאישור וועדת העבודה, הרווחה והבריאות של הכנסת לפי סעיף 21א(א) לחוק יסוד: הכנסת ולפי סעיף 2(ב) לחוק העונשין, התשל"ז -1977 , אני מתקינה תקנות אלה: הגדרות 1.
<נעה בן שבת: בתקנות אלה - "דבש", ו-"מוצרי דבש" – כמשמעותם בתקן ישראלי רשמי– ת"י 373 דבש, שעותק שלו מופקד לעיון הציבור במשרדים המפורטים בהודעה בדבר המקומות להפקדת תקנים רשמיים ; "היתר GMP" – היתר כמשמעותו בתקנות בריאות הציבור (מזון) (תנאי ייצור נאותים), התשנ"ג-1993 7; "יצרן" – כהגדרתו בצו הפיקוח על מצרכים ושירותים (הסחר במזון, ייצורו והחסנתו), התשכ"א-1960 8 (להלן – הצו); "תחליף דבש" – מזון מן המפורטים להלן , שאינו דבש או מוצר דבש, ומתקיים בו אחד מאלה:- (1) שאינו ניתן כולו על ידי דבורים, אף אם הוא מכיל דבש או מרכיבים של דבש, כולם או מקצתם, או שהוא דבש שהוסף לו חומר אחר אף אם החומר הנו אחד מהמרכיבים של דבש; (2) הדומה במראהו או בטעמו או בתכונותיו לדבש; (3) עקב מראהו, טעמו או תכונותיו הוא עשוי לשמש במקום דבש.
<נעה בן שבת: " זה בסדר?
<גיל להב: אני מסתכל עכשיו, אני רואה שבאמת תיקנתם.
<גיל להב: יש לי רק עוד איזה הערה לגבי התקן דבש.
חיים כץ: אין לך שום דבר בשלב זה, תמשיכי להקריא.
<נעה בן שבת: "הסדרת ייצור תחליף דבש ומוצר מזון המכיל תחליף דבש 2.
<נעה בן שבת: (א) לא ייצר אדם לשם עסק תחליף דבש או מוצר מזון המכיל תחליף דבש, אלא אם כן הוא בעל רישיון יצרן תחליף דבש תקף לפי הצו, הוראת תקנת משנה זו תחול גם על אחסנה ושיווק של תחליף הדבש או את מוצר המזון המכיל תחליף דבש בידי מי שייצרם.
<נעה בן שבת: (ב) לא ייצר אדם תחליף דבש, לא ייבאו, לא ישווקו ולא יחסינו, לשם עסק, אלא אם כן באריזתו מתקיימות הוראות תקנה 4 בנוסף לדרישות כל דין אחר שעניינו סימון מוצרי מזון.
<נעה בן שבת: " "הסדרת ייצור תחליף דבש במקום שבו מייצרים דבש 3.
<נעה בן שבת: לא ייצר אדם תחליף דבש ודבש במקום ייצור אחד אלא אם כן התקיימו כל אלה: יש לו היתר GMP, רישיון יצרן תחליף דבש ורישיון יצרן דבש בני תוקף;"
<נעה בן שבת: לא ייצר אדם תחליף דבש ודבש במקום ייצור אחד אלא אם כן התקיימו כל אלה: יש לו היתר GMP, רישיון יצרן תחליף דבש ורישיון יצרן דבש בני תוקף;" "(2) ייצור הדבש לרבות אריזתו וייצור תחליף הדבש לרבות אריזתו נעשים במדורים נפרדים, ובכלל זה: ישנה הפרדה מוחלטת בין המדור שמייצרים, מאחסנים, אורזים ומסמנים בו תחליף דבש (בתקנה זו - מדור תחליף דבש) ובין המדור שבו רודים, מייצרים, מאחסנים, אורזים ומסמנים דבש (בתקנה זו– מדור הדבש); לעניין זה, "מדור" - לרבות הכלים, החומרים, האריזות והתוויות; (ב) אין גישה או קשר ישירים בין מדור תחליף הדבש ובין מדור הדבש; (3) ישנה הפרדה מוחלטת בין המסמכים וכל תיעוד אחר הנוגעים לתחליף דבש ובין המסמכים וכל תיעוד אחר הנוגעים לדבש.
<נעה בן שבת: איסור הטעיה 4.
<נעה בן שבת: לא יסמן אדם תחליף דבש ולא יציין באריזתו או באריזת מוצר מזון המכיל תחליף דבש מילים כמפורט להלן: "דבש", "תחליף דבש", "כוורת", "חלת דבש", "צוף", "דבורה", וכן שם של פרי או פרח, כולם או מקצתם, או תיאורים גראפיים שלהם או של פרחים או פירות כלשהם, כולם או מקצתם, והכול בין לבדם ובין בצירוף מלים או רמזים אחרים, העלולים ליצור את הרושם כי תחליף הדבש הוא דבש או כי מוצר המזון המכיל תחליף דבש מכיל למעשה דבש; לעניין תקנה זו, "תיאורים גראפיים"– צילומים, איורים, ציורים, לרבות כל דרך תיאור גראפית אחרת.
<נעה בן שבת: הסדרת הסחר 5.
<נעה בן שבת: לא יעביר אדם בשום דרך מדרכי ההעברה את הבעלות על תחליף דבש או על מוצר מזון המכיל תחליף דבש או את ההחזקה בו, לא ירכוש אותו ולא יחזיקו לשם עסק, אלא אם כן תחליף הדבש או מוצר המזון המכיל תחליף דבש יוצר וסומן לפי הוראות תקנות אלה.
<נעה בן שבת: " – זו הוראה עוד יותר כוללת, היא נוגעת גם לסימון, גם לייצור.
<נעה בן שבת: לא אמור להיות בשוק מוצר מזון שלא יוצר או יסומן בהתאם.
<נעה בן שבת: "6.
<נעה בן שבת: – אני מציעה לקרוא לכותרת "תחליף דבש שהוסף לו דבש" אבל אפשר לקרוא לזה גם "הרחבת תחולה".
<שרון גוטמן: עדיף "הרחבת תחולה".
<נעה בן שבת: הרחבת תחולה 6.
<נעה בן שבת: (א) תקנות 4 ו-5 יחולו הן על תחליף דבש והן על מוצר מזון המכיל תחליף דבש שהוסף להם דבש, תהא כמות הדבש שהוספה להם אשר תהא.
<נעה בן שבת: " – זאת אומרת, יכול להיות שיש הרבה מאוד דבש באותו תחליף דבש ועדיין הוא ייחשב תחליף דבש.
<נעה בן שבת: "(ב) ייצר אדם תחליף דבש שבהרכבו דבש, תיכתב המילה "דבש" בפירוט הרכיבים בלבד לפי הוראות כל חיקוק אחר המסדיר סימון רכיבי מוצר.
<נעה בן שבת: " - זאת אומרת, אם יש חובה לסמן שיש דבש במוצר זה יסומן אבל רק ברכיבים.
<נעה בן שבת: "שמירת דינים 7.
<נעה בן שבת: תקנות אלה באות להוסיף על הוראות כל דין אחר שעניינו ייצור, סימון שיווק והובלת מזון ולא לגרוע ממנו.
<הרצל אבידור: רק שאלה קטנה: עוגת דבש, יש אפשרות להגיד?
<הרצל אבידור: מה המשמעות?
<שרון גוטמן: אם היא מכילה דבש כן.
<הרצל אבידור: היא מכילה דבש אבל היא לא עוגת דבש.
<שרון גוטמן: היא מכילה דבש או תחליף דבש?
<הרצל אבידור: אני שואל מה יהיה כתוב: עוגת דבש או עוגה שעם דבש?
<אלי גורדון: עוגת דבש.
<הרצל אבידור: אז זה לא בסדר.
<אלי גורדון: זה קריטריון שבמידה ובאותה עוגה אכן יש דבש בכמות מסוימת היא תיקרא עוגת דבש.
חיים כץ: אבל לפי מה שכתבת פה גם אם יש 99% דבש ו-1% שהוא לא דבש זה תחליף דבש.
חיים כץ: זה מה שכתבת.
חיים כץ: לא ציינת אחוזים, לא אמרת: אם יהיה 90% דבש ו-10% תחליף דבש, אמרת: כל כמות.
חיים כץ: 99% דבש ו-1% תחליף דבש זה לא דבש.
חיים כץ: בא הבן אדם ואמר: בסמנטיקה מה פתאום קוראים לזה עוגת דבש?
חיים כץ: זאת אומרת אתה בא עכשיו לבעיות של פרסום שכולם יודעים שזו לא עוגת דבש.
חיים כץ: יחד עם זה, עד היום היה מותר להשתמש בשם.
<אלי גורדון: גם מחר אפשר יהיה להשתמש בשם.
<אלי גורדון: כל עוד מכניסים דבש.
<אלי גורדון: אם יכניסו מוצר שהוא תחליף דבש ויקראו לעוגת דבש - - -
חיים כץ: אם יכניסו גרם אחד של דבש ו-40 גרם של תחליף דבש?
<אלי גורדון: לא, אז זה לא.
<אלי גורדון: הדגש הוא על כך שברכיבים של אותה עוגת דבש יימצא אך ורק דבש ולא משהו אחר.
חיים כץ: שמע, אתה לא צודק אבל זה לא מהותי.
חיים כץ: אתה לא צודק, זה לא לפי נוסח התקנה שחברתנו שרת הבריאות חתמה עליה.